Pro Santa Barbara
(Ulassa 01/09/1950)

                Moda
Barbara, ammiro su tou coraggiu
Candu ‘e fronte a sa Corte Pagana
No has fattu unu signu de protesta.

Ogni annu a tres dominigas de maggiu
Pro t'ammentare, o Santa Soberana,
Tottu Ulassai si estidi a festa.

Dioscoro crudele una tempesta
De ira inumana et tantu fele
Ca dae nou ti cheret Pagana
Custu Babbu tou ‘e duru coro
Crudele una tempesta Dioscoro
De ira inumana et tantu fele
Dioscoro una tempesta crudele
Tantu fele et de ira inumana
Ca dae nou ti cheret Pagana
Custu Babbu tou ‘e coro duru
Ma tue ca su Chelu in su futuru
Sperasa et das affrontu a su dolore.

Et cun zelu Divinu et tantu amore
Affrontas ogni male in su terrinu
De sa terra ogni bene naturale
No est pro te ca su Regnu et su Chelu
Cun tantu amore et cun Divinu zelu
Affrontas ogni male in su terrinu
Cun tantu amore et cun zelu divinu
Affrontas in su terrinu ogni male
De sa terra ogni bene naturale

Nos est pro te ca ‘e Chelu su Regnu
Ma custu Genittore meda indegnu
Est pro ti massacrare sempre prontu.

Barbara ammiro su tou coraggiu
Candu ‘e fronte a sa Corte Pagana
No has fattu unu signu de protesta.

Ogni annu a tres dominigas de maggiu
Pro t'ammentare, o Santa Soberana,
Tottu Ulassai si estidi a festa.

Dioscoro crudele una tempesta
De ira inumana et tantu fele
Ca dae nou ti cheret Pagana
Custu Babbu tou ‘e duru coro
Crudele una tempesta Dioscoro
De ira inumana et tantu fele
Dioscoro una tempesta crudele
Tantu fele et de ira inumana
Ca dae nou ti cheret Pagana
Custu Babbu tou ‘e coro duru
Ma tue ca su chelu in su futuru
Speras et a su dolore das'affrontu.

Su consizu ‘e Origene has in contu
Ca ti conduidi a sa via ‘e su bene
Ma s'orrendu delittu si produidi
Candu ‘e Cristiana has su battizu
Has in contu ‘e Origene su consizu
Ca ti conduidi a sa via ‘e su bene
Has in contu su consizu ‘e Origene
Ca a sa via ‘e su bene ti conduidi
Ma s'orrendu delitu si produidi
Candu has su Battizu ‘e Cristiana
I t’hana umiliada a mente sana
Et flaggellada de milli maneras.